CELEX: 62007FN0125
Language: hu
Date: 2007-10-29 00:00:00
Title: F-125/07. sz. ügy: 2007. október 29-én benyújtott kereset – Hau kontra Parlament

29.3.2008   
            
            
               HU
            
            
               Az Európai Unió Hivatalos Lapja
            
            
               C 79/37
            
         2007. október 29-én benyújtott kereset – Hau kontra Parlament
   (F-125/07. sz. ügy)
   (2008/C 79/70)
   Az eljárás nyelve: francia
   Felek
   
      Felperes: Armin Hau (Luxembourg, Luxemburg) (képviselő: É. Boigelot ügyvéd)
   
      Alperes: Európai Parlament
   A felperes kereseti kérelmei
   
               —
            
            
               A Közszolgálati Törvényszék semmisítse meg a kinevezésre jogosult hatóságnak a felperes nevének a 2006. évi előléptetési időszakban a B*6-osból a B*7-es besorolási fokozatba előléptetettek listájára való felvételét mellőző határozatát;
            
         
               —
            
            
               A Közszolgálati Törvényszék kötelezze az Európai Parlamentet a költségek viselésére.
            
         Jogalapok és fontosabb érvek
   Keresetének alátámasztására a felperes az Európai Közösségek tisztviselőinek személyzeti szabályzata 25. cikkének második bekezdése és 45. cikke, az Elnökség 2005. július 6-i határozata és az ahhoz kapcsolódó végrehajtási intézkedések, valamint az előléptetéssel foglalkozó tanácsadó bizottságokra vonatkozó belső iránymutatások 5. cikkének megsértésére hivatkozik.
   A felperes ezenkívül nyilvánvaló értékelési hibára, hatáskörrel való visszaélésre és hatáskörtúllépésére, valamint több általános jogelv megsértésére hivatkozik.